CELEX: 62009CO0361
Language: el
Date: 2010-02-05
Title: Διάταξη του Δικαστηρίου (πέμπτο τμήμα) της 5ης Φεβρουαρίου  2010. # Hans Molter κατά Ομοσπονδιακής Δημοκρατίας της Γερμανίας. # Αίτηση αναιρέσεως - Προσφυγή φυσικού ή νομικού προσώπου κατά κράτους μέλους - Πρόδηλη αναρμοδιότητα του Πρωτοδικείου. # Υπόθεση C-361/09 P.

Διάταξη του Δικαστηρίου (πέμπτο τμήμα) της 5ης Φεβρουαρίου 2010 – Molter κατά Γερμανίας
      (Υπόθεση C‑361/09 P)
      «Αίτηση αναιρέσεως – Προσφυγή φυσικού ή νομικού προσώπου κατά κράτους μέλους – Πρόδηλη αναρμοδιότητα του Πρωτοδικείου»
      Διαδικασία – Προσφυγή φυσικού ή νομικού προσώπου με αίτημα τη διαπίστωση παραβιάσεως του κοινοτικού δικαίου από κράτος μέλος – Πρόδηλη αναρμοδιότητα του κοινοτικού δικαστή – Απαράδεκτο (Άρθρο 225 ΕΚ επ.· Οργανισμός του Δικαστηρίου, άρθρο 51· Κανονισμός Διαδικασίας του Δικαστηρίου, άρθρο 119) (βλ.
         σκέψεις 4-6)
      
      Αντικείμενο 
      
         
               Αίτηση αναιρέσεως κατά της διατάξεως του Πρωτοδικείου (όγδοο τμήμα) της 12ης Αυγούστου 2009 στην υπόθεση T-141/09, Molter
                  κατά Γερμανίας, με την οποία το Πρωτοδικείο απέρριψε, λόγω πρόδηλης αναρμοδιότητας, προσφυγή με αίτημα την έκδοση προδικαστικής
                  αποφάσεως σχετικά με την ερμηνεία του κοινοτικού δικαίου περί απαγορεύσεως των διακρίσεων και, επικουρικώς, την αποκατάσταση
                  της ζημίας που επήλθε εξαιτίας της παραβάσεως από τα γερμανικά δικαστήρια της υποχρεώσεως να υποβάλουν προδικαστικό ερώτημα
                  στο Δικαστήριο.
               
            Διατακτικό 
      Το Δικαστήριο διατάσσει:
      
         
                  1)
               
               
                  
               
               
                  	Απορρίπτει την αίτηση αναιρέσεως.
               
            
         
                  2)
               
               
                  
               
               
                  	Ο H. Molter φέρει τα δικαστικά έξοδά του.